विकास में धन की कमी नहीं रहेगी
बजावासूरो का राजकीय माध्यमिक विद्यालय में एससी आयोग के चेयरमैन सुंदरलाल का नागरिक अभिनंदन किया गया। समारोह में सुंदरलाल ने कहा कि क्षेत्र के विकास के लिए पैसे की कमी नहीं रहेगी। उन्होंने मुख्य सड़क से विद्यालय तक सीमेंटेड सड़क तथा स्कूल खेल मैदान की चार दीवारी के लिए 3 लाख रुपए की घोषणा की। सुंदरलाल ने सूरो बजावा के मेघवालों के मोहल्ले में पानी की टंकी, पूनिया कि ढाणी में डामर सड़क का शिलान्यास किया तथा भामाशाह स्वास्थ्य कैंप का उदघाटन किया। मंड्रेला सीएचसी प्रभारी डॉ.विकास बड़सरा तथा विनोद कुमार सिंहल ने बताया कि इस शिविर में 307 रोगियों की जांच करके दवाइयां दी गई। कार्यक्रम की अध्यक्षता सरपंच कविता देवी ने की। विशिष्ट अतिथि चिड़ावा प्रधान कैलाश मेघवाल, पूर्व प्रधान गायत्री पूनिया, इस्माइलपुर सरपंच नीतिराजसिंह, पंचायत समिति सदस्य राजेंद्र खुडिय़ा तथा नंदलाल सैनी,नरेंद्र पूनिया,फारूक कायमखानी,पूर्व सरपंच सज्जन मीणा,प्यारेलाल बोला,संजय राइका थे। अतिथियों का साफा तथा शॉल ओढ़ाकर सम्मान किया गया।
विधायक का स्वागत करते हुए।
hin_Deva hin_Deva hin_Deva